Spele: 'Skuif gholf ook weens hitte' | Netwerk24
Die klubhuis van die Kasoemigaseki-baan, waar die Olimpiese gholftoernooie vir mans en vroue in 2020 gespeel gaan word.Foto: Getty Images
'n Welbekende Japannese politikus het die Olimpiese baas, Thomas Bach, gevra om Tokio se 2020-gholftoernooie na 'n koeler plek te skuif.
Hy glo dit sal onverantwoordelik wees om dit by die beoogde baan te hou weens die verwagte hitte volgende jaar.
Die versengende hitte van Tokio se somer het reeds die Internasionale Olimpiese Komitee (IOK) genoop om aanstaande jaar se marathon en stapwedlope na die koeler noordelike eiland van Hokkaido te skuif.
Sjigefoemi Matsoesawa, 'n lid van Japan se huis van raadslede, het nou aan Bach geskryf oor sy kommer rakende die Kasoemigaseki-gholfklub, wat sowat 50 km noordwes van sentraal-Tokio geleë is.
Die uitsonderlike warm weer daar is 'n ernstige probleem.
"Die uitsonderlike warm weer daar is 'n ernstige probleem," skryf Matsoesawa.
Studies toon waar die gholfbaan geleë is, is die warmste plek in Japan.
"Die tydperk tussen Julie en die begin van Augustus is die warmste deel van Japan se somer en dus is dit nie oordrewe nie om te sê dat 'n buitenshuise sportbyeenkoms in die warmste gebied in Japan in daardie tyd buite die kwessie is," skryf hy.